ΓΡΑΠΤΗ ΕΡΩΤΗΣΗ E-1315/02

υποβολή: Jonas Sjstedt (GUE/NGL) προς την Επιτροπή

(8 Μαΐου 2002)

Θέμα: Η απαγόρευση της καλλιέργειας καννάβεως με χαμηλή περιεκτικότητα τετραϋδροκανναβινόλης (THC) στη Σουηδία

Λαμβάνονταςπόψη τη σημασία της προστασίας της ανθρώπινης ζωής καιγείας με τη λήψη μέτρων κατά της χρήσης ναρκωτικών, καθώς και τις σαφείς δυσκολίες που συναντώνται κατά τον έλεγχο εξαιτίας της επιτρεπόμενης καλλιέργειας καννάβεως με χαμηλή περιεκτικότητα σε THC, η σουηδική κυβέρνηση αποφάσισε να μην επιτρέπει την εν λόγω καλλιέργεια στην χώρα αυτή. Η σουηδική κυβέρνηση, και η μεγάλη πλειοψηφία της σουηδικής Βουλής δεν προτίθενται προς το παρόν να τροποποιήσουν τους σουηδικούς κανόνες.

Εν τούτοις, η σουηδική απαγόρευση της καλλιέργειας καννάβεως εξετάζεται αυτή τη στιγμή στο Δικαστήριο της Ε.Ε., και η Σουηδία θαποχρεωθεί ενδεχομένως, δυνάμει αποφάσεως του Δικαστηρίου, να ακυρώσει την απόφασή της. Κατά πόσο θα ήταν διατεθειμένη η Επιτροπή να λάβει απόφαση, σύμφωνα με την οποία τα κράτη μέλη θα έχουν το δικαίωμα να αποφασίζουν τα ίδια να επιτρέπουν ή να απαγορεύουν την καλλιέργεια καννάβεως με χαμηλή περιεκτικότητα σε THC.

Κοινή απάντησητου κ. Fischler εξ ονόματος της Επιτροπήςστις γραπτές ερωτήσεις E-1313/02, E-1315/02 και E-1316/02

(21 Ιουνίου 2002)

Η κάνναβη (Cannabis sativa) εμφανίζεται στην εξής κοινοτική γεωργική νομοθεσία:

- κανονισμός (ΕΚ) αριθ. 1673/2000 του Συμβουλίου της 27ης Ιουλίου 2000 περί κοινής οργανώσεως της αγοράς στον τομέα του λίνου και της κάνναβης που προορίζονται για την παραγωγή ινών(1). Αυτή η κοινή οργάνωση αγοράς προβλέπει ενίσχυση για τη μεταποίηση της κάνναβης που προορίζεται για την παραγωγή ινών·

- κανονισμός (ΕΚ) αριθ. 1251/1999 του Συμβουλίου της 17ης Μαΐου 1999 για τη θέσπιση καθεστώτος στήριξης των παραγωγών ορισμένων αροτραίων καλλιεργειών(2), όπως τροποποιήθηκε από τον κανονισμό (ΕΚ) αριθ. 1672/2000 του Συμβουλίου της 27ης Ιουλίου 2000(5).

- κανονισμός (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως της αγοράς στον τομέα των σπόρων προς σπορά(3). Ενίσχυση στην παραγωγή πιστοποιημένων σπόρων μπορεί να χορηγηθεί για την κάνναβη που προορίζεται για την παραγωγή ινών·

- κανονισμός (ΕΚ) αριθ. 2461/1999 της Επιτροπής της 19ης Νοεμβρίου 1999 σχετικά με τις λεπτομέρειες εφαρμογής του κανονισμού (ΕΚ) αριθ. 1251/1999 του Συμβουλίου όσον αφορά την χρήση των γαιών που βρίσκονταιπό καθεστώς προσωρινής παύσης καλλιέργειας για την παραγωγή πρώτωνλών που χρησιμεύουν στην παρασκευή, εντός της Κοινότητας προϊόντων που δεν προορίζονται άμεσα για κατανάλωση από τον άνθρωπο ή τα ζώα(4).

Στο πλαίσιο όλων αυτών των κανονισμών, η κοινοτική γεωργική νομοθεσία, αφενός, στηρίζει την κάνναβη που προορίζεται για την παραγωγή ινών και άλλων πρώτωνλών και, αφετέρου, καταργεί τον κίνδυνο για τηνγείαποβάλλοντας την πληρωμή της ενίσχυσης σε πολύ αυστηρούς όρους. Πράγματι, είναι επιλέξιμες μόνον οι ποικιλίες που έχουν πολύ μικρή περιεκτικότητα σε τετραϋδροκανναβιόλη (THC) (0,2 %).

Επιπλέον, το Συμβούλιο επιβάλλει στα κράτη μέλη την καθιέρωση ενός συστήματος αυστηρών ελέγχων που μπορεί να καταλήξει στην κατάργηση ορισμένων ποικιλιών εάν η περιεκτικότητα σε THCπερβαίνει το 0,2 %.

Η σουηδική νομοθεσία, αντιθέτως, απαγορεύει την παραγωγή οποιουδήποτε τύπου κάνναβης καθώς και τη μεταποίησή της, εκτός από άδεια για πολύ ειδικές χρήσεις.

Η απαγόρευση παραγωγής κάνναβης έχει ως αποτέλεσμα να καθιστά αδύνατη την εισαγωγή σπόρων για σπορά κάνναβης προορισμένων για την παραγωγή ινών στη Σουηδία.

Όπως αναφέρει το Αξιότιμο Μέλος του Κοινοβουλίου,πεβλήθησαν από τις σουηδικές αρχές ορισμένα προδικαστικά ερωτήματα στο Ευρωπαϊκό Δικαστήριο όσον αφορά τη συμμόρφωση της εθνικής απαγόρευσης καλλιέργειας κάνναβης με το κοινοτικό δίκαιο.

Αναμένοντας την απόφαση του Δικαστηρίου, η Επιτροπή δεν προτίθεται να προτείνει τροποποιήσεις της νομοθεσίας επί του θέματος αυτού.

(1) ΕΕ L 193 της 29.7.2000.

(2) ΕΕ L 160 της 26.6.1999.

(3) ΕΕ L 246 της 5.11.1971.

(4) ΕΕ L 299 της 20.11.1999.

(5) ΕΕ L 193 της 29.7.2000.